शिमला. रिटायर IAS अधिकारी मोहन चौहान ने शनिवार को राज्य लोक सेवा आयोग के सदस्य के रूप में शपथ ली। आयोग के अध्यक्ष केएस तोमर ने इन्हें पद एवं गोपनियता की शपथ दिलाई।
शपथ समारोह के दौरान मुख्य सचिव वीसी फारका, आयोग के सदस्य प्रदीप चौहान व डाॅ. मानसिंह, अध्यक्ष राज्य अधीनस्थ सेवाएं आयोग डाॅ. मोहन झारटा, अतिरिक्त मुख्य सचिव तरुण श्रीधर, डाॅ. श्रीकांत बाल्दी, नरेंद्र चौहान व आरडी धीमान, सचिव हिमाचल विधानसभा सुंदर लाल वर्मा व राज्य सरकार के अन्य वरिष्ठ अधिकारी भी उपस्थित थे। राज्य पर्यटन विकास निगम के उपाध्यक्ष हरीश जनारथा व उपाध्यक्ष एचपीएमसी प्रकाश ठाकुर भी इस अवसर पर उपस्थित थे। प्रदेश में इन पदों पर दी सेवाएं...
शिमला जिले की कोटखाई तहसील के गांव दरकोटी में भगत गोपु राम व भाग्यवती देवी के घर जन्में मोहन ने अपनी प्राथमिक शिक्षा गांव के स्कूल से, जबकि माध्यमिक शिक्षा थरोला व उच्च शिक्षा कोटखाई से प्राप्त की। उन्होंने डीएवी चंडीगढ़ से बीए आॅनर्स की डिग्री प्राप्त की। तत्पश्चात उन्होंने एलएलबी ऑनर्स किया, जबकि एमबीए की डिग्री यूनाइटिड किंगडम से हासिल की। मोहन चौहान ने भारतीय सेना में 6 वर्ष तक बतौर कैप्टन अपनी सेवाएं दी।
वर्ष 2000 में भारतीय प्रशासनिक सेवा में शामिल हुए थे...
वर्ष 1986 में उन्होंने राज्य प्रशासनिक सेवा परीक्षा में प्रथम स्थान हासिल किया। वर्ष 2000 में भारतीय प्रशासनिक सेवा में शामिल हुए। इस दौरान उन्होंने राज्य सरकार के विभिन्न महत्वपूर्ण प्रशासनिक पदों पर कार्य किया। वह अपने सेवाकाल के दौरान एसडीएम रिकांगपिओ, विशेष सचिव लोक निर्माण, उपायुक्त सोलन, नगर निगम शिमला के आयुक्त, प्रबंध निदेशक, पर्यटन विकास निगम, निदेशक उद्योग, सचिव राज्य लोक सेवा आयोग, श्रम आयुक्त, आैर सचिव सामान्य प्रशासन, सचिवालय प्रशासन व वित्त जैसे महत्वपूर्ण पदों पर कार्य किया।
hin_Deva hin_Deva awa_Deva hin_Deva hin_Deva